Ռոտե Ֆլորա
Ռոտե Ֆլորան (գերմ.` Rote Flora), նախկին թատրոն է Համբուրգի Շատցենֆիրտելե թաղամասում։ Ինքնակամորեն բնակեցվել է 1989 թ. նոյեմբերին ի պատասխան այն երաժշտական թատրոն դարձնելու որոշման։

Շենքի պատմությունը

Թատրոնը կառուցվել է 1888 թ և կոչվել Tivoli-Theater: Շուտով թատրոնը վերանվանվում է Concerthaus Flora, որտեղ բեմադրվում են օպերետաներ, համերգներ, ռևյուներ։ Հանդիսանում է այն մի քանի թատրոններից մեկը, որը չի կործանվել Երկրորդ Համաշխարհային պատերազմի ժամանակ. ներկայացումները շարունակվել են բեմադրվել մինչև 1943 թվականը։ Պատերազմի վերջին տարիներին թատրոնը փակվել է, իսկ շենքը օգտագործվել որպես պահեստ, սակայն շուտով վերանորոգվելուց հետո կրկին բացվել է 1949 թ։ 1953-1964 թթ շենքը օգտագործվել է որպես կինոթատրոն, ունեցել է 800 տեղ, այնուհետև վերածվել է «1000 Töpfe» հանրախանութի, որը գոյատևել է մինչև 1987 թվականը։

Քաղաքական նախագծի պատմությունը

Հանրախանութի փակումից հետո երաժշտական պրոդյուսեր Ֆրեդերիկ Կուրցը դատարկ շենքը երաժշտական թատրոն դարձնելու նախագիծ ներկայացրեց։ Սակայն տեղի բնակիչները, ոչ մեծ խանութների սեփականատերերը և ավտոնոմ խմբերը բացասական վերաբերմունք ցուցաբերեցին և մի քանի ամիսների ընթացքում լայնածավալ բողոքներ եղան։ Այնուամենայնիվ պատմական շենքը քանդվեց 1988 թ ապրիլին։ Բողոքները շարունակվեցին և մարտական խմբերի կողմից բռնի հարձակումների առիթ դարձան։ Վերջիվերջո ոստիկանական պաշտպանության կարիքը և ԶԼՄ-ին տրված բացասական պատասխանը ստիպեցին ներդրողներին հրաժարվել իրենց նախագծից։

Մինչև մյուս ամառ շենքի մնացած մասի ավերակները դատարկ մնացին, թեև մի քանի խմբեր, որոնք ներգրավված էին բողոքների մեջ, ցանկանում էին վերականգնել և վերաշահագործարկել կառույցը։ 1989 թ օգոստոսին քաղաքային իշխանությունը անսպասելիորեն 6 ամսյա ժամկետով վարձակալության տվեց շինությունը այդ խմբերին։ Վարձակալությունից հետո ամեն ինչ դարձավ պաշտոնական, և Ռոտե Ֆլորան կրկին բացվեց 1989 թ սեպտեմբերի 23-ին։ Շուտով վարձակալությունը համարվեց ոչ ակտուալ և այդ ժամանակից սկսած Ռոտե Ֆլորան հանդիսանում էր մշակութային և քաղաքական միջոցառումների վայր։ Նախագիծը ֆինանսավորվում և ղեկավարվում էր անկախ։

1990-1991 թթ նախագծի շրջանակում շինության մոտ գտնվող լքված հողակտորը զբոսայգու վերածվեց։ Քաղաքային իշխանությունները ծրագրեր ունեին շինության սենյակների առնչությամբ, և վերջին հաշվով հակամարտությունը ավարտվեց նրանով, որ ոստիկանությունը բռնի ուժով ազատեց տարածքը։

1992 թ օգոստոսին քաղաքային զարգացման գծով պատասխանատուն ստիպեց Ռոտե Ֆլորայի կազմակերպիչներին ստորագրել գործող վարձակալություն 6 ամսյա ժամկետով, հակառակ դեպքում նորից տարհանում կլիներ։ Քաղաքական գործիչների և Ռոտե Ֆլորայի միջև բանակցությունները տևեցին 4 ամիս, տարհանում չիրականացվեց և Ռոտե Ֆլորան մնաց բնակեցված։

1995 թ հրդեհը փլուզեց շենքի մեծ մասը, սակայն շուտով ամեն ինչ վերակառուցվեց և վերականգնվեց։ Ռոտե Ֆլորան մնաց որպես մշակութային և քաղաքական հանդիպումների վայր։ 2000 թ աշնանը Համբուրգի սենատը կրկին սկսեց բանակցություններ վարել նոր վարձակալության համար։ 11 տարի գրավված մնալուց հետո Ռոտե Ֆլորան քաղաքական հարցի երանգ ստացավ և դարձավ 2001 թ ընտրությունների օբյեկտը։

Թեժ բանավեճերի արդյունքում հրաժարվեցին սենատի հետ հետագա բանակցություններից։ Ի պատասխան դրա, սենատը 2001 թ մարտին շինությունը վաճառեց գործարար Կլաուսմարտին Կրետշմերին։ Հետագա մի քանի շաբաթների ընթացքում Կրետշմերը հասկացրեց, որ ոչ մի փոփոխություներ չի անի. Ռոտե Ֆլորան մնաց անկախ։

Ռոտե Ֆլորան այսօր

2004 թ նոյեմբերի 15-ին Ռոտե Ֆլորան նշեց իր 15-ամյա տարեդարձը։ 2011 թ մարտի վերջին քաղաքի և շինության տիրոջ միջև կնքված պայմանագիրը վերջանում է։ Պայմանագրում նշված է, թե Կրետշմերը ինչ պայմաններով և որ դեպքում կարող է վաճառել վայրը, և որ այն պետք է լինի սոցիալական կենտրոն։ Նա կարող է վաճառել շինությունը այն գնով, որը կցանկանա է, և նրան, ում ցանկանա։ Եթե Կրետշմերը վաճառի Ռոտե Ֆլորան, ապա այն տարհանելու վտանգ կառաջանա։ Մարդիկ, ովքեր կապ ունեն Ռոտե Ֆլորայի հետ, քարոզարշավ սկսեցին («Flora bleibt unverträglich») հնարավոր տարհանումից խուսափելու դեմ։

Մշակութային իրադարձություններ

Ռոտե Ֆլորայի սկվոտը միշտ կազմակերպում է համերգներ և մշակութային այլ իրադարձություններ, ինչպես նաև այն հանդիսանում է ձախ շարժման հանդիպումների վայրը։ Ռոտե Ֆլորան հիմնականում ֆինանսավորվում է բարեգործությունների և ներդրումների միջոցով։

Վերջին մի քանի տարիների ընթացքում Ռոտե Ֆլորան կարևոր դեր է խաղում որպես այլընտրանքային մշակութային կենտրոն և այժմ հանդիսանում է Schanze-Quarter-զգալի մասը։

Շինության ճակատը մինչ այժմ ծառայում է որպես քաղաքական ուժերի հավաքատեղի։ Ռոտե Ֆլորան կազմակերպում է արվեստին նվիրված ցուցահանդեսներ, աշխատում է աշխարհի տարբեր նկարիչների հետ և այնտեղ աշխատելու համար առաջարկում է ունիկալ և ստեղծագործական պայմաններ։

Ծանոթագրություններ

Արտաքին հղումներ 

 Pictures of the Schanzen-Quarter and the Rote Flora

Թատրոններ այբբենական կարգով
Գերմանիայի թատրոններ